|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

**PROCESVERBAL 12/2018**

**I mbajtur me rastin e mbledhjes së 12 (dy midhjet) të rregullt për vitin 2018 të Kuvendit të Komunës së Suharekës**

**Vendi: Suharekë**

**Zyra: Salla e Kuvendit të Komunës**

**Data: 30.01.2019**

**Ora : 13.00**

**Prezentë në takim:**

**z. Nexhat Ramadani**

 **z.Bashkim Ndrecaj**

**z. Ardian Shala**

**z. Alban Berisha**

**z. Shefket Kolgeci**

**z. Xhemajl Kabashaj**

**znj. Elmaze Bytyqi**

**znj. Bulëza Kuçi**

**znj. Shqipe Ramaj**

**z. Reshat Selimaj**

**z. Shefket Kuçi**

**z. Bexhet Kuçi**

**z. Aziz Bytyqi**

**z Gazmend Gashi**

**znj. Besa Kuçi**

**znj. Mirlinda Muqa**

**znj. Vlora Neziri**

**z. Rilind Krasniqi**

**z. Jeton Rakaqi**

**z. Arbërim Basha**

**z. Dardan Berisha**

**znj. Marigona Gashi**

**znj.Florie Bytyçi**

**z. Sami Hajdari -**

**znj.Albana Bytyqi**

**z. Osman Selimaj**

**z.Leonard Shala**

**z. Dugagjin Palushi**

**znj.Laureta Tafaj**

**z.Gëzim Kryeziu**

-----------------------

**Të pranishëm të tjerë**

**Kryetari Komunës**

 **Mediat dhe qytetart**

 **OSCE, LMT, KDI**

**Habibe Bytyqi**

**Xheladin Sadikaj**

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

 **Rend dite**

1. **Miratimi i procesverbalit nga mbledhja e Kaluar;**
2. **Shqyrtimi i projekt-rregullores për transportin rrugor në territorin e Komunës së Suharekës ;**
3. **Shqyrtimi i projekt-vendimit për dhënien e pëlqimit për të zhvilluar procedurat e ankandit publik për dhënien në shfrytëzim afatshkurtër të pronës publike;**
4. **Shqyrtimi për miratimin e planit vjetor të punës për Këshillin Komunal për Siguri në Bashkësi (KKSB) për periudhën janar-dhjetor për vitin 2019 ;**
5. **Shqyrtimi i projekt-vendimit për miratimin e planit të punës të Kuvendit të Komunës së Suharekës për vitin 2019;**
6. **Shqyrtimi i raportit të auditimit për pasqyrat financiare vjetore të Komunës së Suharekës për vitin 2017;**
7. **Shqyrtimi i Raportit të përformancës së Komunës për vitin 2017;**
8. **Pyetje dhe Përgjigjje**

**Kryesuesi** – I përshëndet të pranishmit dhe i njoftoi me këtë rend dite.

 **Aprovohet rendi i ditës**

**Pika e parë - Miratimi i procesverbalit nga takimi i kaluar.**

**Florije Bytyqi-Jep vërejtje.**

 **Aprovohet me vërejtje**

**Pika e dytë- Shqyrtimi i projekt-rregullores për transportin rrugor në territorin e Komunës së Suharekës ;**

**Kryesuesi-**Prezanton piken e dytë dhe hap debatin.

**Avni Bytyqi-**Jep sqarime ligjore rreth kësaj pike.

**Jeton Rrakaqi-** Përshëndetje për të gjithë Ne e kemi analizua dhe e kemi lexua si rregullore është mirë e shkruar në letër por sa do të jetë në zbatim kjo le për të dëshiruar dhe pse shumë dyshoj se ka me u zbatu.

Gjithashtu kam një kërkesë për Kryetarin. Kryetar Kryeministrin dërgoje te rruga në Shirok le ta sheh çfarë niveli është bërë rruga dhe si është dëmtuar. Faleminderit

**Dugagjin Palushi-**Të nderuar të pranishëm , kjo rregullore e shkruar në letër qenka jashtëzakonisht në rregull,aty u cek që duhet të ketë vende të caktuara ku ndalet autobusi mirëpo në ato vende ku duhet të ndalet duhet të ketë edhe kushte ne si Komunë duhet me ia plotësu ato kushte që ata me i detyruar me iu përmbajt atyre, shqetësim tjetër që kemi në që jetojmë në vendet më rurale operatori ekonomik e shfrytëzon monopolin që posedon dhe nuk e zbaton formën me udhëtua me mujore mirëpo ia kërkon nga 0.75 cent një udhëtim dhe mendoj se ky çmim është ti papërballueshëm sidomos për familjet që kanë nga 3 ose më shumë nxënës**,** cek dhe disa pika tjera prsh paisja me bileta që asnjëri operator nuk e respekton njejtedhe në fshatin tonë ku prej Budakovës në Suharekë duhet me paguar rreth 1,30 ndërsa prej Suharekës në Prizren diku 0.50 cent për nxënës 1 euro për të rritur sa kem ne qasje dhe mundësi me ndërhy edhe në çmimet që ato të jenë në barapesh mos me pas dallime të këtij lloji.

**Avni Bytyqi-**Jep sqarime shtesë.

**Dardan Berisha –**Përshëndetje në kuadër të kësaj rregullore vet fjala rregullore d.m.th rend po shpresojmë me u zbatu me përpikëri mirëpo a është kompetencë e kësaj rregullore përcaktimi i ndonjë tarife ose çmimi sepse shpesh pasagjerët nuk trajtohen njejt a përcakton edhe çmimin në bazë të kilometrave apo jo ?

**Avni Bytyqi-**Jep Përgjigjej.

**Elmaze Bytyqi-**Pjesa që ndalen autobusët gjdo 5min në gjdo derë të shtëpisë pse nuk po merren masa ndaj tyre

**Avni Bytyqi-**Ekskluzivisht është kompetence e policisë me i kontrollua këta autobus .

**Ardian Shala-**Përshëndetje për të gjithë ,te kjo projekt-rregullorja unë deshta një sqarim,

A është projekt-rregullore e re apo është ndryshim i një rregullore të kaluar d.m.th aty duhet të specifikohet se është ndryshim i rregullores së mëparshme me pika të caktuara të cilat është dashtë neve me nau sjell me material ku janë ndryshimet dhe ta kemi më të çart se çka po ndodhë.

Është një rregullore e mirë vetëm uroj që drejtoria përkatëse bashkë me organet tjera ta mbikëqyrin këtë mbarëvajtje të saj në të ardhmen mos të shkoj siç ka shkuar deri tani.

**Shefket Kolgeci-**Përshëndetje,jam njeri prej atyre njerëzve që jam marrë shume me këtë lloj problemi pasi që operatoret e vendit tim kanë pasur gjithmonë probleme, ka pas konflikte të llojeve të ndryshme,dhe se bashku me këshillin e pajtimit nga Suhareka dhe Prizreni kanë ardhë në përfundim se distanca në mes vijave patjetër të jetë 30min .

Çka kërkoj nga kjo qeveri është se drejtorin e Inspeksionit ta angazhoj më teper në këtë drejtim se po që nuk angazhohet kjo drejtori mendoj që përsëri ka me pas konflikte ,

Ndërsa sa i përket rregullores e kam lexua më doket kjo plotësisht rregullore e vjetër me disa ndryshime te vogla është rregullore e mëparshme që e kemi miratua .

**Bashkim Ndrecaj-**Përshëndetje kjo rregullore është e shkruar mirë mirëpo edhe në rregulloren e vjetër ka qenë kjo koha mbrojtëse prej 30min ne kemi një vendim të lëshuar prej drejtorisë së inspektoriatit për vija të reja relacionin Bllacë-Suharekë që nuk është respektu koha mbrojtëse prej 30min pra OE Suka Trans e ka pas orarin në ora 07:00 është lëshu linja e re për Operatorin n tjetër Bllaca Tours në 07:15 , vendimi është i datës 07.03 .2018 ,që do të thotë nuk është repsketu koha mbrojtëse prej 30min. Unë mendoj që ne si drejtori ose si Kuvend Komunal po i nxisim në konflikt njerëzit mes vete , kërkoj të merren masa per të gjitha linjat që nuk jan duke u repsektu .

**Rilind Krasniqi-**Përshëndetje po flas në cilësinë e komisionit te stacionit të autobusëve meqë Kryetari Reshat Selimaj është mungesë sot besoj që çështja kryesore që duhet të angazhohet për stacionin e autobusëve është çështja e pronës e cila besoj që është themba e akilit për këtë ndërmarrje shpesh herë ka ndodh që ndërmarrja e stacionit të autobusëve të dërgoj raste edhe në gjykatë mirëpo për shkak që prona nuk është në emër të saj asnjëherë nuk ka arritur të fitoj këtë rast çështja tjetër që kam ngritur edhe në seancën e kaluar është edhe kioskat brenda stacionit të cilat kanë qira shumë qesharake diku prej 9 deri në 15 euro dhe po ashtu këto mjete duhet që te futen brenda buxhetit të stacionit të autobusëve që deri tash janë në buxhet të Komunës besoj që Kryetari duhet të ndërmarrë këto hapa në bashkëpunim me drejtorin e Inspeksionit dhe drejtorit tjera përkatëse në mënyrë që të bëhet funksionimi më i mirë i stacionit dhe për qytetarët sepse do të ishte shumë më në rregull kur autobusët dhe çështjet tjera të funksionojnë sipas ligjit.

**Xhemajl Kabashaj-**Përshëndetje, e kam analizu dhe unë këtë rregullore e ndaj mendimin me parafolësit se rregullorja në panel është e mirë ne si Asamble do t’a votojmë me siguri këtë rregullore mirëpo shqetësuese për mua është fakti se përgjegjës për implementimin e kësaj rregullore është Komuna gjegjësisht drejtoria e inspektoriatit , duke pa përvojën e deri tanishme me sjelljen e autobusëve në trafik jetë shumë më shpresuar që kjo do të ndodhë p.rsh un e kam analizuar nenin24 ku thotë se hyrja dhe dalja e pasagjerëve bëhet vetëm brenda hapësirave të stacionit të autobusëve dhe hapësirave të destinuara gjë që deri tash nuk ka ndodhë asnjëherë të respektohet ky rregull autobusët që mbajnë vijën për Prizren ndalen aq shumë sa e pengojnë komunikacionin shumë dhe as njëhr nuk e kam pa unë inspeksionin e as policin që ka ndërmarrë masa ndaj tyre ,këto gjëra jan në kundërshtim të plot me rregulloren kjo për mu është shqetësuese dhe kërkoj nga drejtoria përkatëse ta implementojn këtë rregullore jo vetëm me i hartu ato.

 **Kryesuesi-**E hedh në Votim këtë pikë.

 **Unanimisht Miratohët**

**Pika e tretë- Shqyrtimi i projekt-vendimit për dhënien e pëlqimit për të zhvilluar procedurat e ankandit publik për dhënien në shfrytëzim afatshkurtër të pronës publike;**

**Kryesuesi-**Prezanton Pikën e tret

**Kryetari-** Deklarohuni se a dëshironi me shku për 10 vite a për 15?

**Leonard Shala-**Kisha bë një kërkesë një propozim që e kemi votu për byfen në shkollën e mesme “JETA E RE “ ,unë kam informacione që menaxhmenti i shkollës nuk kanë qenë të njoftuar për këtë vendim dhe kërkesa imë është që të behën publike këto prona në shfrytëzim ë mënyre që të jen të informuar të gjithë .

**Dugagjin Palushi-**Siç e pashë aty ka të bëj me at pjesën ku është shkolla teknike dhe ni pjesë e parkingut aty mirëpo kjo është e shpërndarë në 3parcella d.m.th ju po e jepni në shfrytëzim “Ajkën” atë çka është më me vlerë a kemi mundësi ne si Kuvend Komunal me ia dhënë ati zotërisë edhe pjesën tjetër që me i plotës këto parcela e ai të bëj parkingje të paktën për punëtorët e Komunës? Të paktën me shfrytëzua edhe pjesën tjetër mbrapa kësaj hapësire.

**Avni Bytyqi-Jep përgjigjje**

**Kryesuesi-**E hedh në votim për 15vite .

 **Unanimisht Miratohet.**

**Pika e katërt- Shqyrtimi për miratimin e planit vjetor të punës për Këshillin Komunal për Siguri në Bashkësi (KKSB) për periudhen janar-dhjetor për vitin 2019 ;**

**Kryesuesi-**Prezanton pikën e katërt.

**Vlora Nezir-**Përshëndetje , Për këtë pikë unë kërkoj nga inspeksioni që të dal nëpër ndërtesa publike konkretisht nëpër hyrje të banesave që aty ndodhë të përdoren substanca narkotike ne si familjar kalojmë aty me fëmijë dhe është shumë e dëmshme për neve gjithashtu kërkoj nga Komuna me na mbështet me një projekt në të ardhmen që me na i rregull dyert që të përdoren vetëm nga banuesit qe të kenë mundësi të hynë vetëm në sepse është shumë dukuri e dëmshme për ne si familjar.

**Shefket Kolgeci-**E kam bërë edhe më herët po e bëj përsëri ,kamë bë një kërkes për këta qenët endacak , mendoj që duhet të ndërmerrni diçka të kemi një siguri ,sepse ka mundësi me na sulmu në gjdo çast**.**

**Kryetari-Kryetari** Jep përgjigjje.

**Dardan Berisha-**Në emër të grupit parlamentar kërkojmë të rruga “hisari “ me vendos një anësore si mbrojtëse.

Ndërsa kur jemi te siguria dua të ndalem në disa pika.

Te muaji shkurt monitorimi dhe raportimi mbi nivelin e sigurisë në shkolla dhe zbatimi i planit operativ unë mendoj që element kryesorë është vendosja e kamerave nëpër shkolla si projekt i veçanet,

Analizimi i vjedhjeve në territorin e Suharekës ,në Muajin Prill , po më duket pak me vonesë ,

Diskutimi për aktivitetet organizuar nga Drejtoria e Arsimit për Maturant , unë sa jam i informuar Ministria ka lëshuar një shkresë që maturant këtë vit nuk do të shkojnë në Shqipëri pyetje për Drejtorin.

Identifikimi i vendeve ku dyshohet se të rinjtë tonë përdorin substanca narkotike mendoj që për me u diskutua në muajin Dhjetor kjo temë është shumë larg kur mundet ky aktivitet mos me u diskutu më herët,

**Avni Bytyqi-**Jep sqarime shtesë.

**Bulëza Kuci-**Kënd e konsideroni Sigurim fizik nëpër shkolla unë kurrë skam pa në gjimnaz që ka qëndruar dikush para derës përveç pastrueseve .

**Alban Berisha-**Te plani operativ për sezonin e mërgimtarëve dhe dasmave që është në muajin qershor unë mendoj që ky plan duhet të diskutohet dhe në këtë muaj se realisht edhe ne dhjetor është sezoni i tyre dhe në qytet këto dit po behët tollovi e madhe mendoj që pasi është në këtë këshill edhe policia të merren masa të paktën nëpër këto pika kyçe në mënyre që me pas lëvizjen më të lirë të qarkullimit .

**Kryetari-**Dje kam bisedua me Komandantin e Policisë , kamë kërkua që me pas kujdes deri me 15 për shkak të ardhjes së mërgimnatërve ne këtë periudhë në vendlindje

**Xhemajl Kabashaj-**Kërkojë të ndërmerret diçka për punën e qeneve endacak nuk duhet me u arsyetuar me atë “se nuk kemi çfarë të bëjmë” duhet me fillu me nda mjete për me ndërtuar një strehimore për ta dhe me u marrë ekspert për trajtimin e tyre pika tjetër është përgatitja e qytetarëve për mbrojtje nga zjarri gjatë sezonit veror, unë mendoj që është pak vonë si temë me e diskutuar zakonisht në qeverinë tonë gjatë muajit mars dhe prill ka pas raste që kanë ndodhë dhe është dashtë me inetervenu dhe mendoj që kjo temë kishte me qenë mirë me u diskutuar ose fillimi i Marsit ose ne fund te Shkurtit dhe të merren masa adekuate.

**Flurije Bytyqi-**Më vjen mirë që është marrë një vendim me pas sigurim fizik nëpër shkolla pse se kemi edhe ne një fat të tillë punëtorët shëndetësor ne QKF ose emergjencë kanë ndodhë shumë probleme shumë herë në QKMF në emergjencë ku janë të rrezikuar punëtorët shëndetësor, kërkoj nga ju Kryetar që të merrni një vendim të tillë edhe për ne të kemi edhe në sigurim fizik dhe pasi është bërë orari deri në 22:00 ,shumica jemi femra që punojmë dhe mendoj që kemi të drejt edhe ne me pas këtë sigurim .

**Kryetari-**Do të konsultohem me rregulloret që janë në fuqi , nëse me lejon rregullorja do ta shkojmë mundësin me bo diqka për këtë punë.

**Shefket Kuci-**kisha pas dëshirë ky këshill me gjet një formë dhe me pas sigurim të mjeteve për me i siguri personat të cilët lajmërojnë dukuri negative , varësisht nga informacioni me u shpërblye për gjdo informacion që japin.

**Kryesuesi**- E hedhe në votim këtë pikë

 **Unanimisht Miratohët.**

**Pika e pestë- Shqyrtimi i projekt-vendimit për miratimin e planit të punës të Kuvendit të Komunës së Suharekës për vitin 2019;**

**Kryesuesi-**Prezanton këtë pikë dhe hap debatin .

**Nexhat Ramadani-**E pashë planin e punës së Kuvendit për vitin 2019 , një pjesë e jona anëtaret e KPF kemi mbajt një punëtori në lidhje me këtë plan , ku aty kanë dal disa rekomandime për disa çështje të rëndësishme me qenë si pika të diskutimit me sa po e shoh unë këtu asnjëra nuk është përfshijë kanë qenë rekomandime shumë të mira që është dashtë me u sjell sot .

Një prej atyre ka qenë dhe një rekomandim që kam dhënë unë dhe mendoj që ka qenë e arsyeshme d.m.th ka qenë tema e “ndërrimit të rregullores për ndarjen e mirënjohjeve” që shpesh herë ka qenë shqetësuese numri i madh i mirënjohjeve që është shpërnda pastaj kam kërkuar me pas një raport mbi gjendjen në zonën industriale , asnjëra pre tyre nuk janë përfshijë, kërkoj një sqarim.

**Avni Bytyqi-**Materiali është shpërnda para se me u mbajte ajo tryezë dhe jep sqarime shtesë.

**Florije Bytyqi-**Kur kanë me radhe në Asamble ?

**Dardan Berisha-**Pika e veçante pyetje përgjigjej do të ndryshon apo do te mbetet ashtu sic është kjo form dhe pse nuk është parapa miratimin planit zhvillimor afatshkurta të arsimit .

**Kryesuesi-** E Hedhë në votim

 **Unanimisht Miratohët**

**Pika e Gjashtë- Shqyrtimi i raportit të auditimit për pasqyrat financiare vjetore të Komunës së Suharekës për vitin 2017;**

**Kryesuesi-**Prezanton pikën e gjashtë**.**

**Kryestari-**Jep disa sqarime për këtë pikë.

**Pika e shtatë- Shqyrtimi i Raportit të përformancës së Komunës për vitin 2017;**

**Kryesuesi-**Prezanton këtë pikë

**Nexhat Ramadani**-Kërkojë me ardhë një pasqyrë më e qartë për Raportin e përformancës.

**Kryesuesi –**Raporton për gjithë punën dhe aktivitetet që ka zhvilluar Asambleja Komunale në Suharekë për vitin 2018,

 **Pyetje dhe Pergjigjje**

**Rilind Krasniqi-**Nëse ju kujtohet qysh në seancën e parë e kamë pas një çështje për sallën e Asamblesë sidomos për vendosjen e mikrofonave ndoshta nuk është e mjaftueshme një vit për me i vendos 10 mikrofona po ashtu edhe çështja e nxejmjës është jo e mirë besoj që vitin e ardhshëm me ndërmarrë masa dhe në emër të grupit uron për festat e fundvitit**.**

**Dardan Berisha-**Kur do të hapet zona e interesit ekonomik në Duhël?

 Pse nuk po formohet Kryesia nëpër fshatra sepse manipulime më të mëdhaja nëpër rrugë po bëhen aty dhe rregullimi i shtratit të Lumit te lagjja “Hagjaj “ në Grejkoc pasi po krijojnë shume telashe .

**Kryetari-**Jep Përgjigjej.

**Dugagjin Palushi-**Çështja e parë që më brengos këtu është mos prania e medieve ,nuk jemi tu bo asnjë punë ilegale kështu që kontratën me Radion që e kemi pas është mirë me vazhduar që ta dinë qytetarët çka po ndodhë këtu .

Te projekti Kryetar që i ke punësuar 30 punëtor me i pastruar rrugët me i mirëmbajt pse nuk dole në fesbuk edhe kur u ndërpre kjo punë s’është duke funksionuar më ajo , janë realizuar dhe po realizohen shume projekte nuk janë gjitha gjerat zi është mirë më i përmend mirëpo nuk janë duke i reazliuar projektet sipas paramasave menaxheret dhe mbikëqyrësit është mirë me shtuar më shumë përgjegjësin me i qel sytë kur të bëjnë pranimin teknik mos më u bë gjerat pa i mend mirë.

Problem tjetër është te tenderimi atje ,prsh te sanimi dhe mirëmbajtja e rrugëve lokalë dhe një projekt 2vjeqare në vlerë 420mij euro ka aq shumë parregullsi saqë nuk e di si e kanë nënshkrua këtë marrëveshje ku ka gabime shumë të mëdha ,cek parregullësit në projekt dhe në këtë projekt janë parapa 93mije kg armaturë ku dojnë me shti atë beton duhet me pas një proporcion, del më shumë armaturë se beton.

Te inspektoriati ne nuk kem inspektor të punës por nga drejtoria e inspektorit kërkoj që ti vizitoj nganjëherë qendrat tregtare por edhe punishtet e kompanive ndërtues .

**Kryetari-**Jep përgjigjje **.**

**Laureta Tafaj-**Pyetje per drejtoreshën e Inspeksionit a keni shku ndonjëherë në zonën industriale me i shiku fabrikat me i pa se në çfarë kushte janë tu punu ata punëtor, a i keni kontrolluar marketat çka janë tu i ofruar qytetarëve a i ke kontrolluar ndonjëherë kafiterit çka janë tu i ofruar të rinjve deri më sot asnjëherë nuk është raportuar për këto qe keni bë ndonjë dënim që keni rastistë ndonjë rast sepse kam qenë vet prezentë kur ne një kafe është shërbye alkool për fëmijë, deri më sot ku keni qenë dhe qa keni bë?

**Jehona Lumi-**Jep përgjigjej dhe raporton për punën e inspeksionit gjatë periudhës një vjeçare .

 **Procesmbajtësja: Kryesuesi i Kuvendit**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Dorarta Shabani Bexhet Kuçi**